Personeel Social media Werknemer
Belasting Transport Brexit
Belasting Werknemer Werkkostenregeling
Pensioen Pensioenuitkering Werkgever Is this the right way for GMM to dispose of waste? | Ridge Times
Is this the right way for GMM to dispose of waste?
Afriforum Bethal releases drone footage. November 12, 2016 BETHAL – This footage was taken with a drone courtesy of Afriform Bethal.
It shows Govan Mbeki Municipality disposes of waste.
The municipality acknowledged the video but could not comment, because municipal officials are at an indaba.
Journalist	More by San-Marié CronjéAnnetjie wen bromponie in Papegaaibottelstoor se kompetisieBekende Bethal-afsitter groet, maar sit nie die geweer neer nieMy Oupa se Perd en die Opslagkoeël – nóg ’n storie uit die boek van Hendrik HanckeMarco’s Rhino’s wen SA Potspelkampioenskap op SecundaNandie geniet dit om Secunda-mense mooi te maak	Homes
Next Story	SASSA warns against spending Utrecht al ŉ week lank sonder ŉ druppel water | Maroela Media
‘n Straat in Utrecht. (Foto: Verskaf)
Die gemeenskap van Utrecht in KwaZulu-Natal sit al vir die tweede keer hierdie jaar sonder water, as gevolg van stakende werkers by die munisipaliteit. Nou oorweeg die gemeenskap regstappe, asook ŉ klag by die Menseregtekommissie.
In ŉ verklaring van die Amajuba-munisipaliteit, wat Woensdag op die I care Utrecht-groep op Facebook gedeel is, het die munisipaliteit eers die watertekort aan ŉ gebarste pyp toegeskryf. Die munisipaliteit sou die saak so gou moontlik regstel. Verskeie inwoners het egter in antwoord hierop gesê dat die munisipaliteit besig is om “blatante leuens” aan die gemeenskap te verkondig.
Vrydagoggend het Mabaso Ayanda, namens die munisipaliteit, in ŉ tweede inskrywing op dié blad erken dat die watertekort die gevolg van ŉ onwettige staking onder die munisipaliteit se werkers is. Dié werkers staak glo oor lone en omdat hulle nie wil hê dat werkers wat buite Utrecht woon, vir die munisipaliteit mag werk nie. “Die staking het veroorsaak dat die gebarste pyp nie reggemaak is nie, en dus het die reservoir leeggeloop,” het die verklaring gelui.
Gevolglik sit die dorp al ŉ week lank sonder ŉ druppel water. In April vanjaar was die dorp drie weke lank sonder water toe werkers oor lone gestaak het. Destyds het die werkers die watertoevoer na die dorp afgesny. Die gemeenskap het toe ŉ kriminele saak aanhangig gemaak by die polisie, maar dit is nooit opgevolg nie.
Sanet Bezuidenhout, ŉ inwoner op die dorp en eienaar van die Owl Cabins-gastehuis, het Vrydag emosioneel geraak toe sy met Maroela Media gesels het. “Die hekke by die waterwerke is gesluit en ons word as gyselaar aangehou. Die dorp is een van die plekke in die provinsie wat geoormerk is vir toerismeontwikkeling, maar hoe ontwikkel jy ŉ dorp en help die arm mense as daar nie aan basiese behoeftes voldoen word nie?”
Sy vertel sy het ŉ boorgat op haar erf, wat sy gebruik vir haar eie behoeftes en ook om water aan dorpsmense uit te deel. “Maar die water in die boorgat is ook besig om op te droog. Wat van die provinsiale hospitaal? Hulle het nie ŉ boorgat nie en hulle bedien ŉ groot landelike gebied. Hier is ook ŉ verswakte sorg- ouetehuis op die dorp wat nou sonder water moet klaarkom. Omtrent 60% van die inwoners daar is in doeke.”
Bezuidenhout sê daar is tans ŉ projek op die dorp wat 560 eenhede oprig vir laekoste behuising. “Daar is reeds te veel druk op die munisipale stelsel soos dit nou is. Ons dam is leeg, die Buffelsrivier én die reservoir is leeg. Dit is verskriklik droog hier. Hoe gaan die dorp vir nóg mense kan sorg?”
Sy sê die arbeiders betrokke by dié projek klop boonop by haar aan vir water.
Die munisipale bestuurder van Amajuba sou inwoners Vrydag teen 16:00 in die Utrecht-stadsaal toespreek tydens ŉ gemeenskapsvergadering.
“As ons nie nou begin om voet neer te sit nie, is ek bevrees dat die ding gaan draaie loop wat dit nie moet nie,” het Bezuidenhout gesê. “Daarom wil ons ŉ regsaksie begin en die Menseregtekommissie nader.”
Die verantwoordelikheid oor wie aan Utrecht water moet verskaf het ook die afgelope paar maande van plek tot plek geskuif. Eers was uThukela Water, in Newcastle, so 50 km buite Utrecht, verantwoordelik vir die water. Daarna is dit na die Amajuba-munisipaliteit geskuif, omdat die Amajuba- en Ummzinyathi-munisipaliteit na bewering nie hul rekeninge by uThukela kon betaal nie, omdat daar nie geld beskikbaar is nie.
Die plaaslike koerant, Newcastle Advertiser, het ook Donderdag berig dat Eskom die Newcastle-munisipaliteit se krag sou afsny. Dié munisipaliteit vereffen glo nie sy maandelikse uitgawes by die kragverskaffer nie en sy skuld staan tans op R200 miljoen. ŉ Saak dien tans in Pietermaritzburg se hooggeregshof in dié verband.
Die Amajuba-munisipaliteit het nog nie op navrae van Maroela Media gereageer nie.
KwaZulu-Natal Utrecht waterkrisis
Dit is omdat verkeerde mense wat nie 2 en 2 bymekaar kan sit nie die poste vul. Sonder elektrisiteit kan ‘n mens nog ‘n plan maak, maar sonder WATER ……………!!!!!
Alwyn du Preez · 2 maande gelede
Begin persone met die nodige kwalifikasies en ondervinding, ongeag kleur of assosiasie , indiens neem . Bygesê, dit sal egter nie gebeur nie.
Nou toe nou! Tweede lone staking in een jaar? Deel bedankings vorms uit. As hulle so ongelukkig met hulle werksomstandighede en mense van buite is kan hulle bedank en ses maande verlof twee keer per jaar elke jaar aan hulself toeken. Die dorpenaars wat opbetaalde munisipale rekeninge het kan gerus daaroor stem.
Ag dit is niks snaaks vir ons inwoners van Witbank nie. Hier gebeur dit minstens twee keer ‘n maand vir die afgelope 15 jaar. Mens moet privaat mense huur om jou JOJO vol tekom maak ander sal ‘n mens vergaan.
Ons het lank in n dorp gebly,nou bly ons op n plaas.ons kan net dankie se ons sukkel nie soos die dorps mense met water,krag en vullisverwydering nie.Strekte vir almal.
Hier in Pretoria het ons water maar watermeter foutief ook word daar nie gereeld elektriese lesing gevat nie en het 2 maande terug lesing vanaf Januarie gevat waarvan n groot gedeelte reeds betaal is volgens skatting
Duidelik is dit die verkeerde party wat regeer !!!
Ek lees graag die kommentaar maar wat help dit ons lewer kommentaar niks word daar aan gedoen nie so gehoop al ons kommentaar beland in die parlement
Survivor · 2 maande gelede
Laat die belastingpyp ook bars! Hoekom betaal vir niks? Wanneer die werkers en raadslede nie meer betaal word omdat daar nie geld is nie, sal als gou herstel word sodat die geld weer kan inkom!
Ons moet weer water insamel om ons mense te help
Daar is net een antwoord maar ongelukig het dinge al te ver gegaan om om te draai.